Държавен вестник, бр. 31, 2025 г., стр. 13

БРОЙ  31	
Д Ъ Р Ж А В Е Н  В Е С Т Н И К 	
СТР.  13   
Г л а в а  п е т а
ПОТРЕБИТЕЛСКИ ЖАЛБИ И СИГНАЛИ.  
СРЕДСТВА ЗА КОЛЕКТИВНА ЗАЩИТА
Раздел I
Потребителски жалби и сигнали
Чл. 62. (1) За нарушаване на разпоредбите 
на този закон потребителите и организаци­
ите на и за хората с увреждания имат право 
да подават жалби и сигнали до съответните 
органи по чл. 34 и чл. 54, ал. 1, изпълняващи 
функции по надзор на пазара на продуктите 
и контрол на съответствието на услугите.
(2) Жалбите и сигналите се подават до 
съответните органи по чл. 34 и чл. 54, ал. 1 
в писмена форма на хартиен носител или по 
електронен път.
(3) Жалбата трябва да съдържа:
1. наименование на органа, до който се 
подава жалбата;
2. името, пощенски и/или електронен адрес 
на жалбоподателя;
3. срещу кого се подава жалбата, като се 
посочи името/наименованието на икономичес­
кия оператор или адреса на търговския обект;
4. оплакванията и исканията на жалбо­
подателя;
5. подпис на лицето, което я подава, ко­
гато се подава на хартиен носител, или на 
неговия пълномощник; в случай че жалбата 
е подадена чрез пълномощник, се прилага 
пълномощно; в случай че жалбата е подадена 
по електронен път, не се изисква тя да бъде 
подписана с електронен подпис;
6. доказателства, с които жалбоподателят 
разполага – копие от касови бележки, фак­
тури, договори и други, на които основава 
претенцията си.
(4) Ако жалбата не отговаря на изисква­
нията на ал. 3, съответните органи по чл. 34 
и чл. 54, ал. 1 уведомяват жалбоподателя в 
7-дневен срок от получаването на жалбата и 
не образуват производство по разглеждането 
є до отстраняване на нередовностите.
(5) Сигналите на потребителите и органи­
зациите на и за хората с увреждания трябва да 
отговарят на изискванията на ал. 3, т. 1 – 5.
Чл. 63. (1) Органите по чл. 34 и чл. 54, 
ал. 1 са длъжни да регистрират подадените 
до тях жалби и сигнали, да ги разгледат и да 
се произнесат. По анонимни жалби и сигнали 
производство не се образува.
(2) Органът, до който е подадена жалба или 
сигнал, е длъжен да насочи жалбоподателя и 
да му разясни неговите права и задължения.
Чл. 64. (1) Жалбите и сигналите се раз­
глеждат по реда, определен в глава осма от 
Административнопроцесуалния кодекс.
(2) Решения с голямо обществено значение 
могат да се разгласяват чрез средствата за 
масова информация или по друг подходящ 
начин по преценка на органа, който ги е 
постановил.
Чл. 65. (1) Жалби и сигнали, подадени 
повторно по въпрос, по който има решение, 
не се разглеждат, освен ако са във връзка с 
изпълнението на решението или се основават 
на нови факти и обстоятелства.
(2) Жалбите и сигналите, които не се раз­
глеждат, се връщат на подателя, като му се 
съобщават и основанията за това.
(3) На жалби и сигнали по въпроси, на 
които е отговорено по ал. 2, но съдържащи 
нови обстоятелства, се отговаря само на но­
вите обстоятелства.
Чл. 66. Този раздел не се прилага за про­
цедури за възлагане на обществени поръчки 
по реда на Закона за обществените поръчки.
Раздел II
Средства за колективна защита
Чл. 67. (1) Организациите на и за хората 
с увреждания могат да предявят иск за пре­
установяване или за забрана на действия или 
търговски практики, които са в нарушение 
на този закон. Искът се разглежда по реда 
на глава тридесет и трета от Гражданския 
процесуален кодекс.
(2) Иск за преустановяване или за забрана 
на действия или търговски практики, които 
са в нарушение на този закон, може да пре­
дявява и Агенцията за хората с увреждания.
Чл. 68. Когато приеме, че определена 
търговска практика или действие съставлява 
нарушение на този закон, съдът може:
1. да задължи производителя, вносителя 
и дистрибутора на продукт или доставчика 
на услуга да огласи по подходящ начин и за 
своя сметка съдебното решение или част от 
него и/или да направи публично коригиращо 
изявление с оглед на отстраняване на ефекта 
от нарушението;
2. да разпореди на производителя, вноси­
теля и дистрибутора на продукт или достав­
чика на услуга да преустанови незаконната 
търговска практика в определен срок;
3. да постанови други подходящи мерки за 
преустановяване на нарушенията по искане 
на лицата по чл. 67, ал. 1.
Чл. 69. (1) Организациите на и за хората 
с увреждания имат право да предявят иск за 
обезщетяване на вредите, причинени на ко­
лективните интереси на хората с увреждания.
(2) Когато искането за обезщетение е 
предявено от повече от една организация, 
обезщетението се присъжда на всички ищци 
за общо разпореждане.
(3) Полученото обезщетение може да бъде 
изразходвано само за защита на интересите 
на хората с увреждания.
Чл. 70. (1) Когато са причинени вреди на 
двама или повече потребители, организациите 
на и за хората с увреждания могат да предявят